stanford-oval/wikipedia huggingface dataset:
אנרי מואסאן
תולדות חייו

מואסאן נולד בפריז בספטמבר 1852, לאם יהודייה. בשנת 1882 התחתן עם בתו של רוקח אשר תמך בו כלכלית כדי שיוכל להמשיך במחקריו. לזוג נולדה בת אחת אשר נפטרה במהלך מלחמת העולם הראשונה.
בשנת 1879 קיבל משרת הוראה ראשונה במכון האגרונומי בפריז. בשנת 1880 קיבל דוקטורט על תיזה בנושא ציאנוגן (2(CN)) והתגובות שלו ליצירת ציאנורים. לאחר מכן קיבל משרת הוראה בבית הספר לרוקחות ובשנת 1886 מונה לפרופסור לטוקסיקולוגיה. בתקופה זו החל במחקר על יצירת ופירוק דו־תחמוצת הפחמן בעלים, אך עבר במהרה לכימיה אי-אורגנית, למחקר על כרום, מלחיו ותהליכי החמצון שלו עם מתכות מקבוצת הברזל. בשנת 1884 החל לחקור את הפלואור ובשנת 1885 הצליח לבודד אותו בפעם הראשונה.
בשנת 1900 זכה במשרה באוניברסיטת סורבון, בה החזיק עד מותו.
נפטר בפריז סמוך לאחר חזרתו מטקס קבלת פרס נובל בסטוקהולם, לאחר ניתוח תוספתן. לא ידוע אם מותו קשור לעבודתו עם פלואור. על שמו נקרא המינרל מואסניט, המשמש כסימן מסחר לצורן קרביד בתחום אבני החן.
אנרי מואסאן מנסה ליצור יהלומים מלאכותיים
אנדרטת חללי לח"י

| --- | --- |

 מידע כללי
 סוג:  אנדרטה 
 מיקום:  מועצה אזורית גזר 
 מדינה:  ישראל 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 קואורדינטות:  31°52′05″N 34°57′04″E﻿ / ﻿31.867972°N 34.951083°E﻿ / 31.867972; 34.951083
  (למפת גוש דן מוגדלת) אנדרטת חללי לח"י(למפת גוש דן רגילה) אנדרטת חללי לח"י(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חללי לח"י(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חללי לח"י
 
אנדרטת חללי לח"י ניצבת ביער לח"י ליד מושב משמר איילון שבשפלת יהודה. מונצחים בה שמות 127 חללי הארגון לח"י.
האנדרטה

האנדרטה היא רחבה מרוצפת בין עצי היער, המוקפת בחומת בטון משלושה עברים. שביל מרוצף מוביל מהכניסה למתחם אל הרחבה. במרכזו מתמשך פס אבנים כהות, המוביל אל אמצעו של הקיר המרכזי ברחבה. במקום זה ניצבים שני קירות בטון משולשים גבוהים, היוצרים שקע משולש בחומה וצללית של מגדל. בראש אחד מהקירות רשום שם האנדרטה. בשקע בחומה לרגלי המגדל, בנקודת המפגש עם פס האבנים הכהות, ניצב גזע של עץ זית, ועל מדרגה מעליו ניצב גזע עץ נוסף. אל הקיר ליד הגזע מוצמדת הכתובת הרי את מקודשת לי מולדת - השורה הראשונה משיר מאת מפקד לח"י אברהם שטרן.
על הכתלים משני עבריו של השקע הטקסי בחומה שבמרכז הרחבה נחרתו שמות חללי לח"י וכינוייהם המחתרתיים. בצד השמות על הכותל משמאל נחרתה הכתובת מצבת זיכרון לוחמי חירות ישראל-לח"י בצירוף מובאה מדברי המשורר אורי צבי גרינברג. בצד השמות על הכותל מימין מופיע הבית הראשון של המנון הלח"י חיילים אלמונים.
בכניסה למתחם מוצבים לוח זיכרון לאברהם שטרן ועמדת הסברה קולית.
האנדרטה תוכננה על ידי הפסלת והמעצבת איילת ביתן שלונסקי והאדריכלית טובה שפירא והוקמה על ידי עמותת יער לוחמי חירות ישראל, העמותה להנצחת מורשת לוחמי חירות ישראל וחלליהם וקרן קיימת לישראל. היא נחנכה בשנת 2005.
אנדרטת חללי הספארי

| --- | --- |

 מידע כללי
 סוג:  אנדרטה 
 על שם:  אסון הספארי (1985) 
 מיקום:  מטולה 
 מדינה:  ישראל 
 הקמה ובנייה
 תקופת הבנייה:  ?–1986
 תאריך פתיחה רשמי:  1986 
 אדריכל:  ישראל גודוביץ 
 קואורדינטות:  33°16′58″N 35°34′57″E﻿ / ﻿33.282777777778°N 35.5825°E﻿ / 33.282777777778; 35.5825
  (למפת אצבע הגליל מוגדלת) אנדרטת חללי הספארי (למפת אצבע הגליל רגילה) אנדרטת חללי הספארי (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חללי הספארי (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חללי הספארי 
 
אנדרטת חללי הספארי היא אנדרטה לזכר חללי צה"ל שנהרגו באסון הספארי, מפיצוץ מכונית תופת כנגד רכב מסוג ספארי בלבנון. האנדרטה נמצאת במטולה, בכניסה לגן הלאומי.
ב-10 במרץ 1985 בשעות הצהרים, הופעלה מכונית תופת כנגד משאית "ספארי" שהובילה את חיילי סדנת "נבטיה" (מהיחש"מ המערבי בלבנון) שחזרו מחופשה. כתוצאה מהפיצוץ נהרגו 12 חיילים ונפצעו 14.
האנדרטה מסמלת את הקשר, האחווה והמשפחתיות בין החיילים שהיו אחד המאפיינים העיקריים בסדנה. קשר הדוק זה בא לידי ביטוי בשרשרת שבאנדרטה המחברת את שמות החיילים אל סמל היחידה.
האנדרטה תוכננה על ידי האדריכל ישראל גודוביץ, במקום שניתן על ידי המועצה המקומית מטולה ורשות שמורות הטבע. העמדת הסלע התבצעה על ידי מחצבות כפר גלעדי, עבודות המתכת נעשו במרכז שיקום ואחזקה חיפה, וגימור העבודה נעשה על ידי סדנת קריית שמונה.
ראו גם

אסון הספארי (1985)
אנרי מבורגונדי (1035–1066)

| --- | --- |
 לידה:  1035 
 פטירה:  1071  (בגיל 36 בערך) ממלכת צרפת 
 בן או בת זוג:  Sybilla of Barcelona 
 
אנרי מבורגונדי (בערך 1035 – 27 בינואר 1070/1074), היה בנו הבכור שנותר בחיים ויורשו של רובר הראשון, דוכס בורגונדי, בנו השני של רובר השני, מלך צרפת, ואשתו, הלי מסמור, נכדתו של אנרי הראשון, דוכס בורגונדי. מעט ידוע על חייו. הוא מת זמן קצר לפני אביו ומעולם לא היה דוכס בעצמו.
שמה של אשתו של אנרי אינו ידוע: הן סיבילה והן קלמנס הוצעו כשמה של אשתו. הראשון שבהם נובע מהספד ללא תאריך מבזאנסון, סנט-אטיין, המכונה "סיבילה, מאטר דוקוס בורגונדי" (סיבילה, אמו של הדוכס מבורגונדי), מתוך הטענה שמאחר שהיא אם לדוכס אך לא נקראת בעצמה. 'דוכסית', היא בוודאי הייתה נשואה לאביו היחיד של דוכס שלא היה דוכס בעצמו, הנרי. עם זאת, ההיסטוריון ז'אן ריצ'רד הצביע על כך שסביר להניח שזה פשוט קישור בין המנוחה לדוכס בזמן התיעוד, ושזה התייחס לסיבילה מבורגונדי, דוכסית בורגונדי, אמו של איג השני, דוכס בורגונדי. התצפית על שימוש חוזר בשם קלמנס בקרב צאצאיו של בנו של אנרי אודו הראשון, דוכס בורגונדי הביאו להצעה של ריצ'רד כי זה היה שמה האפשרי של אמו של אודו, למרות שלאשתו של אודו הייתה אחות, קלמנטיה מבורגונדי, שיכולה לתת את ההשראה לשימוש בו בקרב צאצאיהם. גם מוצאה אינו מתועד ונתון לספקולציות. בהתבסס על השימוש באפיתט "בורל" על ידי אודו, הגנאלוג Szabolcs de Vajay הציע כי אמו הייתה בתם של ברנגר רמון הראשון, רוזן ברצלונה ואשתו השלישית, גיסלה מליוקה, ומכאן נכדתו של רמון בורל, רוזן ברצלונה, אם כי אין ראיות תיעודיות לכך שזה היה המצב. אשתו של אנרי מתה ב-6 ביולי 1074 או לאחר מכן.
משפחתו

לאנרי ולאשתו נולדו הילדים הבאים:
איג הראשון, דוכס בורגונדי (1057–1093)
אודו הראשון, דוכס בורגונדי (1058–1103)
רובר, בישוף של לנז'רה (1059–1111)
הלי, נזירה (נ' 1061)
ביאטריס (נ' 1063), נישאה לגי השלישי, לורד ויניורי
רג'ינלד/ריינלד, אב המנזר של סן-פייר דה פלוויני (1065–1090)
אנרי (1066–1112), רוזן פורטוגל משנת 1093 ואביו של אפונסו הראשון, מלך פורטוגל
הערות שוליים

↑  Richard, Jean (1958). "Sur les alliances familiales des ducs de Bourgogne aux XIIe et XIIIe siècles". Annales de Bourgogne. 30: 34–46, 232.
↑  Vajay, Szabolcs de (1960). "Bourgogne, Lorraine et Espagne aux XIe siècle: Étiennette, dite de Vienne, comtesse de Bourgogne". Annales de Bourgogne. 32: 233–66.
↑  Vajay, Szabolcs de (1962). "A propos de la 'Guerre de Bourgogne': Notes sur les successions de Bourgogne et de Mâcon aux Xe et XIe siècles". Annales de Bourgogne. 34: 153–69.
↑  Vajay, Szabolcs de (2000), "Parlons encore d'Etiennette", in Keats-Rohan, Katharine S. B.; Settipani, Christian, Onomastique et Parente dans l'Occident medieval, Prosopographica et Genealogica no. 3, pp. 2–6
אלכסנדרל, שליט מולדובה

אלכסנדרל או אלכסנדר השני (ברומנית: Alexăndrel, בפולנית מכונה גם אולֶכנוֹ, כנראה 1429 – ‏ 25 במאי 1455, צ'טאטיה אלבה), היה שלוש פעמים השליט ("ווייבוד" או "דוֹמְן") של נסיכות מולדובה - בין פברואר 1449 לאוקטובר 1449, בין 1452 ל-1454 ובין פברואר למאי 1455. הוא היה בן לשושלת מושאט. דרך אמו היו לו שורשים ליטאיים והוא מתייחס לשושלת יאגיילו. בסך הכל היה שלטונו קצר והתאפיין בהידוק היחסים עם פולין ובמאבקים מתמידים על כתר מולדובה.
רקע משפחתי

אלכסנדרל נולד כנראה בשנת 1429 אך יש הטוענים כי הוא נולד מספר שנים מאוחר יותר. משמעות שמו הוא הקטנה של השם הרומני "אלכסנדרו".
הוא היה בנו של השליט איליאש ושל אשתו הליטאית, מריה הולשנסקה, אחותה הקטנה של המלכה זופיה (הולשנסקה) של פולין שהייתה אשתו הרביעית של ולדיסלב השני יגיילו. אלכסנדרל היה אחיו הצעיר של השליט הקודם רומן השני.
הוא ואחיו היו, דרך אמם, בני דודים של מלך פולין קזימיר יגילונצ'יק.
הייתה להם גם אחות, אנסטסיה, שהייתה נשואה למגנאט הפולני יורי מניאסביז'.
שלטונו הראשון - פברואר-אוקטובר 1449

אחרי מותו של אחיו הצעיר רומן השני, אלכסנדרל בן ה-20, ששהה עם אמו במחוז קולומיאה, הובא למולדובה בתמיכה פולנית והדיח את צ'ובר וודה, דמות מסתורית שזהותה עדיין איננה ברורה, והוכתר לשליט מולדובה בפברואר 1449. השליט לשעבר, פטרו השני, שחטף בזמנו את כס המלכות מידי רומן השני, בעזרת גיסו, יאנוש הוניאדי, נאלץ לעזוב וככל הנראה נפטר אחרי זמן קצר. שלטונו הראשון של אלכסנדרל נמשך חדשים ספורים בלבד. בתקופה זו המדינה נוהלה בפועל על ידי אמו ועל ידי יד ימינה, הפרקלאב של חוטין, מנואיל.
בעזרת כוח שנשלח על ידי יאנוש הוניאדי, טוען אחר לכתר, בן מחוץ לנישואים של אלכסנדרו הטוב, בוגדאן, קרא תיגר על השליט הצעיר. ב-12 באוקטובר 1449, בקרב שהתקיים בטמשאן (Tămăşani), על נהר סירט, מצפון לעיר רומן, הצליח בוגדאן לנצח את צבאו של אלכסנדרל. המאבק היה קשה. שניים מהבויארים הנאמנים לאלכסנדרל, הלוגופט אואנצ'ה וקוסטיה אנדרוניק נהרגו בעת הלחימה. אלכסנדרל ומשפחתו נמלטו לעיר סמבור, בשטח פולין.
שלטונו השני 1452–1454

עוד במרץ 1450 החלו אלכסנדרל ותומכיו בשטח פולין הכנות למתקפה נגד בוגדאן השני, שהפולנים, חשדו בו בחוסר נאמנות והעדיפו להחליפו. לפי מקורות אחדים כבר בינואר - מרץ 1450 התקיים מסע צבאי שבמהלכו השתלטו הפולנים ואנשיו של אלכסנדרל על המצודות חוטין, סוצ'אבה וניאמץ. ב-9 במרץ דחה המלך פולין את תוכניתם של כמה מיועציו לספח את מולדובה לממלכתו ולפצות את אלכסנדרל על ידי מתן כמה אחוזות ב גליציה המזרחית ("רוטניה האדומה"). הוא העדיף לא להסתבך עם הטורקים, שהיו רואים בכך פעולה עוינת, ולהשאיר את הנסיכות המולדבית כמדינת חיץ בחסות, בין פולין ובין האימפריה העות'מאנית
. עד 15 במרץ הכוחות הפולנים נאלצו לסגת. פולין ניסתה להשיג מבוגדאן השני הבטחות שיפנה את כס המלכות לטובת אלכסנדרל עד שנת 1453 ועד אז יממן את הוצאותיו של הנסיך הצעיר בגלות פולין.
ב-24 ביוני יצאו מלבוב כוחות פולנים בפיקודם של הסטרוסטה של לבוב, פ. אודרובאש, והקסטלאן (מושל) מסנדומיר, פ. קונייצפולסקי, וכמו כן לוחמים מפודוליה בפיקודו של תאודוריק בוצ'אצקי. אחרי שהתחברו בקמיינץ פודולסקי עם כוח קטן של מולדבים בפיקודם של אלכסנדרל והפרקלאב מנואיל, באוגוסט הם פלשו לצפון בסרביה, שם חיכה להם בוגדאן ביערות קראסנה. הקרב פרץ ב-6 בספטמבר 1450 על יד הכפר קראסנה. לפולנים נגרמו אבדות קשות, לרבות מותו של אודרובאש, ומעריכים כי התערבותם של אלכסנדרל והפרקלאב מנואיל הציל אותם ואיפשר להם לסגת.. בעקבות התבוסה איבד אלכסנדרל את השליטה על מצודת חוטין לטובת בוגדאן.
אולם המנצח, בוגדאן השני, לא יכול היה ליהנות זמן רב מפרות הצלחתו ונרצח במפתיע באוקטובר 1450 על ידי האח שלו למחצה, פטרו ארון, שלטש עיניים אל כס המלכות ושהעמיד פנים בהתחלה שפועל למען החזרתו לשלטון של אלכסנדרל. פולין ובן חסותה, אלכסנדרל, חיכו לרגע מתאים נוסף ובהתחלת שנת 1452 פלשו למולדובה והדיחו את פטרו ארון שננטש על ידי הבויארים המקומיים וברח.
בשנת 1449 העניק אלכסנדרל פריבילגיות לסוחרים הסקסונים מבראשוב (קרונשטאט) ומ"חבל ברסה" (בורצנלנד). הוא תרם תרומות רבות למוסדות דת - למנזרים ניאמץ, מולדוביצה, פובראטה, ביסטריצה ויאצקו ולמיטרופוליה של סוצ'אבה... הוא טבע גם מטבעות בכסף (בשווי 1 גרוש) (1449) וברונזה (בשווי גרוש וחצי גרוש) (1454-1452).,, בתחום מדיניות החוץ העניק סיוע צבאי לפולין במלחמתה בטטרים.
על מנת להבטיח לעצמו את ידידותו של יאנוש הוניאדי, גבור המלחמות בטורקים, ששאיים בעבר על שלטונו, הכיר אלכסנדרל באביר הטרנסילבני בתור "אדונו ואביו". בו זמנית הרגיע את מלך פולין, קזימיר, על ידי הצהרת אמונים חוזרת.
עם זאת כעבור שלוש שנים חלק מהבויארים, מאוכזבים מהתנהגותו המופקרת של אלכסנדרו, נטשו אותו ועברו לצד פטרו ארון. הלה הצליח לא בורו באילו נסיבות, לחזור לשלטון ואלכסנדר נאלץ שוב לאחוז במקל הנדודים.
שלטונו השלישי -פברואר-מאי 1455

לא ידועים פרטים אף על הצלחתו של אלכסנדרל לחזור לכס המלכות בפברואר 1455. הפעם מלוכתו לא ארכה ימים רבים ובמאי 1455 שוב קם נגדו פטרו ארון והביס אותו במקום שנקרא "מובילֶה" (La
Movile) ("בתלים"). אלכסנדרל נמלט לצ'טאטיה אלבה וכעבור 3 חדשים נפטר שם בגיל צעיר. ייתכן כי הורעל.
יש סבורים כי נקבר בצ'טאטיה אלבה.
הכרוניקן גריגורה אורקה מתאר את אלכסנדרל כצעיר הולל שאהב את הטיפה המרה וטוען שנהג לחסל את הבעלים ואת אבותיהם של הנשים שפיתה אותם.
קישורים ומקורות חיצוניים

Constantin C.Giurescu & Dinu C.Giurescu, Istoria Românilor volumul II (1352-1606), Bucureşti, 1976, pp. 136–140.
(קונסטנטין ג'ורסקו ודינו ג'ורסקו - תולדות הרומנים - כרך ב 1352–1606, בוקרשט, 1976)
Marcel Popa, Horia C. Matei - Mică enciclopedie de Istorie Universală, Editura ştiinţifică şi enciclopedică, Bucureşti, 1983 (מרצ'ל פופה, הוריה מאטיי - אנציקלופדיה קטנה להיסטוריה עולמית, 1983)
(ברומנית)
דומיניק מושאליק - הניסיון המוקדם ביותר להגן על עצמאות נסיכות מולדובה במאה ה-14 עד מחצית המאה ה-15(הקישור אינו פעיל)
Dominik Musialik Najdawniejsze próby utrzymania niezaleśności przez Hospodarstwo Mołdawskie
od XIV do poł. XV wieku,Studenckie Zeszyty Naukowe
Uniwersytetu Jagiellońskiego, zeszyt14, Krakow 2008 p.39-56  (בפולנית)
על בוגדאן השני - מאמר מאת טיבריו צ'ובאנו - בכתב העת "אגרו", שטוטגרט (ברומנית)
(Tiberiu Ciobanu - Bogdan al II-lea)
אלכסנדרו ולאחוצה - מעברנו - צאצאי אלכסנדרו הטוב. Alexandru Vlahuţă Din trecutul nostru:Urmaşii lui Alexandru cel Bun
Wikisource (ברומנית)
לקריאה נוספת

Vasile Pârvan Alexăndrel Vodă și Bogdan Vodă - Şepte ani din istoria Moldovei, 1449-1455 Bucureşti, Minerva 1970
הערות שוליים

↑  כרונולוגיה של חייהם ומלוכתם של שליטי מולדובה ומנהיגיה - ברוסית, באתר מרפובליקה מולדובה
↑  יש מקורות הטוענים כי נולד בסביבות 1438 - ושבשנת 1453 מלאו לו 15 - ראו T.Ciobanu הערה 58 לפי C.Rezachievici ; ראו גם ב-.Vlahuţă A
↑  ד. מושאליק ע' 48
↑  ד. מושאלוק -שם
↑  C.Giurescu ע' 136
↑  C.Giurescu ע' 137
↑  T.Ciobanu
↑  Grigore Ureche
↑  T.Ciobanu
↑  T.Ciobanu ראו ההערה 22 לפי C.Rezachievici
↑  C.Giurescu ע' 136
↑  C.Giurescu ע' 139
↑  C.Giurescu ע' 140
↑  מטבעות מיוחסים לאלכסנדרל באתר נומיסמטי רומני
↑  http://www.scribd.com/doc/48387341/The-History-of-Romanian-Coins Octavian Iliescu The History of the Coins in Romania,Bucureşti, Editura enciclopedică 2008 p.44]
↑  איגרת של אלכסנדרל אל יאנוש הוניאדיב-17 בפברואר 1453 - תרגום להונגרית ממסמכי הורמוזאקי, 1891
↑  אף קיים סיפור על תכנון קשר נישואים עם נכדה של יאנוש הוניאדי
↑  C.Giurescu ע' 139
↑  Al.Vlahuţă
אנרי נסטלה

| --- | --- |

 לידה:  10 באוגוסט 1814 פרנקפורט, הדוכסות הגדולה של פרנקפורט 
 פטירה:  7 ביולי 1890 (בגיל 75) Glion, שווייץ 
 שם לידה:  Heinrich Nestle 
 מדינה:  שווייץ, העיר החופשית פרנקפורט 
 מקום קבורה:  Territet 
 
אנרי נסטלה (בצרפתית: Henri Nestlé, 10 באוגוסט 1814 –  7 ביולי 1890) היה יזם שווייצרי יליד-גרמניה, נודע בפרט כמייסד ענקית המזון והמשקאות השווייצרית "נסטלה", וכן כאחד מיצרני השוקולד הבולטים של תקופתו.
קורות חיים

נולד בשם היינריך נסטלה (בגרמנית: Heinrich Nestle) נולד בפרנקפורט, גרמניה (חלק מהדוכסות הגדולה של פרנקפורט דאז), כשמיני מבין ארבעה-עשר ילדיהם של יוהאן אולריך מתיאס נסטלה ושל אנה מריה קתרינה אהמן. הוא המשיך בדרכו של אביו, ונעשה זגג בעיר.
לפני גיל עשרים, סיים תקופה של ארבע שנות חונכות תחת בעל בית המרקחת J.E.‎ שטיין, ושלוש שנים לאחר מכן (1839) קיבל הרשאה רשמית לערוך ניסויים כימיים, לרשום מרשמי תרופות ולמכור תרופות. באותה תקופה, שינה את שמו הפרטי הגרמני היינריך לשם הפרטי הצרפתי אנרי, עם המעבר לווה, עיר בקנטון וו דובר צרפתית בשווייץ.
בשנת 1843, השתלב באחת התעשיות המפותחות באזור, ייצור שמן קנולה. הוא השתלב גם בתעשיית ייצור השמן מאגוזים, שבו השתמשו בהפעלת מנורות שמן, ובייצור ליקר, רום, אבסינת וחומץ. הוא גם החל לייצר ולמכור לימונדה ומים מינרליים מוגזים, אך במהלך המשבר של 1845-1847 הוא הפסיק לייצר ולשווק את המים. ב-1857, הוא החל לעסוק בתאורה באמצעות גז ובדישון.
ב-23 במאי 1860, אנרי נסטלה התחתן עם אנה קלמנטיין תרזה אמט.
קורות חיים > חברת "נסטלה"

התעניינותו של נסטלה בתחום המזון לתינוקות נבעה ממספר סיבות:
שיעור התמותה הגבוה של ילדים במשפחתו: מחצית מ-14 הילדים בה מתו לפני בגרות.
הרקע שלו כשוליית רוקח.
הידע הרב של אשתו בתחום, שנבע מהיותה בתו של רופא צדקה.
אנרי נסטלה יצר תחליף חלב אם עבור אותם ילדים שדחו הנקה טבעית או שאמם לא יכלה להניקם. תחליף זה הוא ייצר על ידי ערבוב של חלב פרה עם קמח חיטה וסוכר. הוא וחברו, ז'ן בלתזר שנצלר, מדען בתחום תזונת האדם, הוציאו את החומצות והעמילן מקמח החיטה, משום שהן היו קשות לעיכול עבור פעוטות. המוצר היה זמין לשימוש לאחר שהוספו אליו מים. מוצר זה נחשב לראשון תחליפי חלב האם לתינוקות. תחליף החלב, שנקרא Farine Lactée Henri Nestlé (בצרפתית: אבקת החלב של אנרי נסטלה), זכה להצלחה רבה ונמכר ברחבי אירופה. בשנות ה-70 של המאה ה-19 המוצר, שנקרא כעת "המזון לתינוקות של נסטלה", יוצר מלתת, חלב פרה, סוכר וקמח חיטה ונמכר בארצות הברית ב-50 סנט לבקבוק.
בסביבות סוף שנת 1874 מכר אנרי את החברה "נסטלה" ועבר עם אשתו ל"וילה נסטלה", שם עזרו לשכניהם באמצעות הלוואות קטנות ותרמו בגלוי כספים למען שיפור התשתית המקומית.
ב-7 ביולי 1890 אנרי נסטלה מת מהתקף לב.
אנרי מנסווי

| --- | --- |
אין תמונה חופשית
 לידה:  1857 former 9th arrondissement of Paris, צרפת 
 פטירה:  1937  (בגיל 80 בערך) סירן, צרפת 
 שם לידה:  Henri Alphonse Mansuy 
 ענף מדעי:  ארכאולוגיה ופלאונטולוגיה
 מקום מגורים:  צרפת
 פרסים והוקרה:  קצין בלגיון הכבוד (1 ביולי 1936)  אביר בלגיון הכבוד (28 בספטמבר 1920)  Prix François-Fontannes (1917)  אביר במסדר המלכותי של קמבודיה 
 תרומות עיקריות
 גילוי תרבות באק סון בווייטנאם
 
אנרי מנסווי (בצרפתית: Henri Mansuy‏; 1857 – 1937) היה ארכאולוג ופלאונטולוג צרפתי שעיקר מחקריו היו בהודו-סין ובדרום סין.
ביוגרפיה

אנרי מנסווי הצטרף לשירות הגאולוגי של הודו-סין שהוקם ב-1898, ויחד עם מנהל השירות אונורה לנטנואה הקים את המוזיאון הגאולוגי בהאנוי בתחום השירות. המוזיאון הושלם ב-1914, ופועל גם בימינו.
ב-1906 חפר מנסווי במערה בנפת בין גיה (Bình Gia) במחוז לאנג סון (Lang Son). האתר הכיל חפצים של כלי אבן וקדרות המתוארכים לשלהי התקופה הנאוליתית. 15 שנים מאוחר יותר הוא גילה יחד עם הארכאולוגית מדלן קולאני (Madeleine Colani‏ 1866-1943) 27 אתרים עם חפצים דומים השייכים לתרבות באק סון (Bắc Sơn culture). במערה נתגלו גם שרידים של שלדים אנושיים.
בין השנים 1907 ל-1912 הוא השתתף במחקר הגאולוגי יחד עם אונורה לנטנואה והגאולוג ז'אק דפרה באזור שהוכרז מאה שנים אחר-כך כאתר מורשת עולמית בשם אתר המאובנים בצ'נגג'יאנג. השלושה פרסמו מאמרים על גילוי מאובני טרילוביטים ופרוקי-רגליים אחרים.
ב-1917 הוא הצטרף לאונורה לנטנואה בהאשמה כלפי עמיתם ז'אק דפרה בטענה של זיוף מאובנים. הם טענו שדפרה הבריח מאובני טרילוביטים מבוהמיה וצרף אותם לאוסף המאובנים שלו מהודו-סין. הפרשה הסתיימה ב-1919 כאשר ועדה הרשיעה את דפרה בזיוף וגרשה אותו מהחברה הגאולוגית של צרפת. שנים רבות אחר-כך התברר שהאשמה הייתה שגויה ושמו של דפרה טוהר.
הערות שוליים

↑  Ian Glover, Peter Bellwood, Peter S. Bellwood, 	Southeast Asia: From Prehistory to History
| --- | --- |
בקרת זהויות :  BnF: cb12030795h (data)  GND: 1246978873  ISNI: 0000 0000 8415 2941  LCCN: no2008143467  Léonore: 245704  SUDOC: 078812968  VIAF: 119252447   WorldCat (עם VIAF): 119252447 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אנציקלופדיה לעולם הקלאסי

האנציקלופדיה ב-83 כרכים. בצד ימין של המדף התחתון נמצאת גרסה ישנה יותר, בשמונה כרכים.
אנציקלופדיה לעולם הקלאסי (בגרמנית: Realencyclopädie der Classischen Altertumswissenschaft) היא אנציקלופדיה רחבת היקף המתמקדת בעת העתיקה, שיצאה לאור בגרמניה בשנים 1839‏-1980 ונכתבה בגרמנית. האנציקלופדיה ידועה גם בשם פָּאוּלי-ויסוֹבָה (Pauly–Wissowa), על שם מייסדיה, וכן בשם RE.
המהדורה המקורית

הכרך הראשון של האנציקלופדיה יצא לאור על ידי אוגוסט פאולי, מורה בבית ספר תיכון, בשנת 1839. פאולי שיתף במיזם 17 כותבים נוספים, ונפטר כעבור שש שנים, מבלי שהשלים את המיזם. ארנסט כריסטיאן ולץ ווילהלם זיגמונד טאופל המשיכו במיזם, גייסו כותבים נוספים, והביאו את המיזם לידי גמר, בשישה כרכים, בשנת 1852. עבודה על מהדורה שנייה, בשנים 1864‏-1866, הולידה שני כרכים נוספים ולא הושלמה.
RE

בשנת 1890 החל גאורג ויסובה בהפקת מהדורה יומרנית יותר. הוא ציפה לסיים את המלאכה תוך 10 שנים. לאחר שהתברר שהוצאה של כרכי האנציקלופדיה כסדרם תארך זמן רב, הוחל במקביל, בשנת 1914, בפרסום כרכים החל מהאות R. הכרך האחרון של האנציקלופדיה הופיע רק בשנת 1978, וכרך המפתח הופיע בשנת 1980. האנציקלופדיה השתרעה על פני 66 כרכים, שלהם נוספו 15 כרכי מילואים ושני כרכי מפתח. ויסובה נפטר בשנת 1931, ואחריו המשיכו במיזם וילהלם קרול, קארל מיטלהאוס, קונרד ציגלר והנס גרטנר.
האנציקלופדיה היא המקור המקיף ביותר ללימודי העת העתיקה. כ-1,100 מחברים השתתפו בכתיבתה - כל ערך נכתב על ידי מומחה בעל מוניטין בתחום הרלוונטי. רבות מהביוגרפיות על אישים ברפובליקה הרומית נכתבו בידי פרידריך מינצר. בערכים שיצאו לאור בשנים 1933–1945 יש כאלה שהושפעו מהאידאולוגיה הנאצית (למשל הערך על פייסיסטראטוס). עקב כך שהמיזם ארך שלושה דורות, הנחות היסוד של האנציקלופדיה השתנו במידה ניכרת במהלך השנים.
גרסאות מצומצמות

המחיר והממדים של האנציקלופדיה הרתיעו קונים פוטנציאליים. בין השנים 1964‏-1975 יצאה לאור, על בסיס RE, גרסה מצומצמת בחמישה כרכים בשם Der Kleine Pauly (פאולי הקטנה). בסוף הכרך החמישי נכללים מילואים לחמשת הכרכים.
מהדורה מעודכנת ב-15 כרכים וכרך מפתח, בשם Der Neue Pauly (פאולי החדשה), יצאה לאור בהדרגה בשנים 1996‏-2003. במהדורה זו ניתן דגש רב יותר לשלהי העת העתיקה. משנת 2004 יוצאים לאור כרכי מילואים (מתוכננים שבעה כאלה). מהדורה אנגלית בשם Brill’s New Pauly: Encyclopaedia of the Ancient World יצאה לאור בשנת 2006.
ארנאו טנאס

ארנאו טנאס אורניה (נולד ב-30 במאי 2001) הוא כדורגלן ספרדי המשחק בעמדת השוער בפריז סן-ז'רמן.
קריירה

ארנאו טנאס גדל בעיר ויק, שם הצטרף למחלקת הילדים של המועדון המקומי, ויק ריופרימר. בשנת 2010 הצטרף ללה מאסיה, אקדמיית הנוער של ברצלונה, שם שיחק בנעוריו. הוא ערך את הופעת הבכורה שלו בברצלונה אתלטיק במסגרת הליגה השלישית בספרד בניצחון 2 - 1 על טרואל במרץ 2019. לאחר מכן החל להתאמן עם הקבוצה הבוגרת של ברצלונה, ובאוקטובר 2019, נכלל לראשונה בסגל הקבוצה הבוגרת במשחק ליגה נגד דפורטיבו אלאבס. ב-27 ביוני 2020, טנאס האריך את חוזהו עם ברצלונה, עד יוני 2023 עם סעיף שחרור של כ-100 מיליון אירו.
ב-30 ביולי 2023 חתם לשלוש שנים בפריז סן-ז'רמן.
נבחרת לאומית

טנאס שיחק בנבחרות הנוער של ספרד. הוא יצג את ספרד באליפות אירופה בכדורגל עד גיל 19 ב-2019 והיה שותף לזכייתה בטורניר. ב-26 במרץ 2022, זומן טנאס לנבחרת ספרד כ"זימון חירום" לאחר שרוברט סאנצ'ס נאלץ לוותר על ההשתתפות שלו מסיבות אישיות.
נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).
תארים

פריז סן-ז'רמן
אליפות צרפת (1): 2023/2024
הערות שוליים

↑  La Masía Talents: Arnau Tenas – Episode 12, barcauniversal
↑  Nueva bronca de Shapovalov en la pista, mundodeportivo
↑  Arnau Tenas, portero del Barça B y la sub-21, sustituye a Robert Sánchez en España, lavanguardia
↑  "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
| נבחרת ספרד – אולימפיאדת פריז 2024 |
| --- | --- | --- |
|  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה |  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה | ספרד |
ארדש (מחוז)

ארדש (בצרפתית: Ardèche) הוא מחוז בצרפת הנקרא על שמו של הנהר ארדש החוצה אותו ממזרח למערב.
המחוז שוכן בחבל הארץ אוברן-רון-אלפ ועיר הבירה שלו היא פריווה (Privas).
מערת שובה, המפורסמת בשל ציורי מערות עתיקים, נמצאת במחוז.
הערות שוליים

↑  עד תום 2015 השתייך המחוז לחבל רון-אלפ.
| --- | --- |
בקרת זהויות :  NLI: 987007559779705171  BNE: XX450871  BnF: cb11862277j (data)  GND: 4079817-3  ISNI: 0000 0001 1527 2111  LCCN: n80125723  MusicBrainz: c541e0a5-3352-48e0-84dc-58ca9fc1bcfc  SUDOC: 026359472   WorldCat (עם LCCN): n80-125723 
ערך זה הוא קצרמרבנושא גאוגרפיה של צרפת. אתם מוזמנים לתרום לוויקיפדיה ו.
אשר קרשקש

רבי אשר קרשקש היה אחד מהראשונים, חי ופעל בפרובנס שבצרפת במחצית הראשונה של המאה ה-15, בשנת ה'ק' בקירוב. התפרסם בזכות חיבורו על המורה הנבוכים שחיבר הרמב"ם.
ביוגרפיה

מעט מאד ידוע על חייו, הוא חי ופעל בפרובנס, במחצית הראשונה למאה ה-15.
כאמור, הוא התפרסם בעקבות חיבורו על המורה נבוכים, בשם פירוש על המורה נבוכים שהחל ממהדורת הדפוס השנייה בשנת שי"ג הוא נדפס לצידה.
מלבד חיבורו על הרמב"ם הוא חיבר חיבור נוסף בשם אוַת נפש הכולל ביאור נרחב על פירושו של האבן עזרא לתורה. שד"ל מייחס את חיבור הספר לרבי ידעיה הפניני.